Bjartmar semur auk þess texta sem leikarar fara með á milli laga og tekst sérlega vel til með það og ætíð er stutt í húmorinn . Þar koma glöggt fram danshæfileikar ungu kynslóðarinnar í héraðinu eftir stífa þjálfun undanfarin ár . Hin eiginlega leikstjórn var síðan í höndum reynsluboltanna Steinunnar Garðarsdóttur á Grímsstöðum og Jóns Péturssonar í Björk en bæði hafa þau tekið virkan þátt í leikstarfi félagsins undanfarna áratugi og eru þannig hoknari af reynslu en margur fagmaðurinn . Með þriðja aðalhlutverkið , hinn drykkfellda hestamann , fer síðan Guðmundur í Giljahlíð , þriðji bróðirinn frá Geirshlíð . Innst á sviðinu stendur síðan danshljómsveitin allan tímann og stýrir lagahöfundurinn Hafsteinn á Brennistöðum henni . Textar Bjartmars eru hnittnir eins og við mátti búast af söngvaskáldinu . Ef út á eitthvað hefði mátt setja á frumsýningu Töðugjaldaballsins þá var það að söngtextar hefðu sumir mátt skila sér betur í flutningi . Í ljósi þess er í raun kraftaverk að nú fyrir lok mars sé búið að frumsýna verkið . Eins og áður var notalegt að koma í Logaland og sjá enn eitt leikverkið fært á fjalirnar . Ég ætla að fara aftur og reyna að grípa fleiri af smellnum söngtextum Bjartmars . 0 Comments Off on Magnús Magnússon skellti sér á Töðugjaldaball 684 08 April , 2009 GagnrýnandinnApril 8 , 2009 Við notum kökur ( cookies ) fyrir tölfræði og til að einfalda upplifun notenda á vefnum .